ZAPISNIK
29. sjednice Vijeća Mjesnog odbora „Pavao Šubić”
održane u ponedjeljak, 31. srpnja 2023., u 18:00 sati u prostorijama Mjesnog odbora „Pavao Šubić”, Šubićeva 40/2

Nazočni članovi Vijeća: Neven Penzar, Nikolina Hrust i Vlado Resnik
Predsjednik Vijeća Mjesnog odbora „Pavao Šubić“ Neven Penzar (dalje u tekstu: predsjednik Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 28. sjednice Vijeća Mjesnog odbora i prihvaća predloženi Dnevni red 29. sjednice Vijeća Mjesnog odbora „Pavao Šubić“ kako slijedi:

DNEVNI RED:
1. Godišnji izvještaj o izvršenju Financijskog plana Mjesnog odbora „Pavao Šubić“ za 2022., donošenje
2. Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba, mišljenje, traži se
3. Nacrt prijedloga Odluke o izradi Urbanističkog plana uređenja Sportsko – rekreacijskog centra Brezovica, mišljenje, traži se
4. Nacrt prijedloga Odluke o izradi Urbanističkog plana uređenja Desprim, mišljenje, traži se
5. Prijedlog lokacija na području Mjesnog odbora „Pavao Šubić“ za sadnju stabala u sklopu projekta sadnje stabala na području Grada Zagreba, donošenje zaključka
6. Izvještaj o uklanjanju pokidanih grana i stabala i saniranju materijalne štete na području Mjesnog odbora „Pavao Šubić“ nakon nedavnih oluja te dogovor o tome kako se pripremiti za moguće nove vremenske nepogode
7. Pitanja i prijedlozi


Ad 1. Godišnji izvještaj o izvršenju Financijskog plana Mjesnog odbora „Pavao Šubić“ za 2022., donošenje
Prisutni članovi Vijeća Mjesnog odbora jednoglasno su suglasni s Godišnjim izvještajem o izvršenju Financijskog plana Mjesnog odbora za 2022. godinu bez primjedbi.

Vijeće Mjesnog odbora „Pavao Šubić“ jednoglasno donosi sljedeći

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Pavao Šubić'' za 2022.


Članak 1. 
Godišnji izvještaj o izvršenju Financijskog plana Mjesnog odbora ''Pavao Šubić'' za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	392.200,00
	392.200,00
	327.071,28
	83,39

	3
	RASHODI POSLOVANJA
	392.200,00
	392.200,00
	327.071,28
	83,39

	32
	Materijalni rashodi
	392.200,00
	392.200,00
	327.071,28
	83,39

	323
	Rashodi za usluge
	316.000,00
	316.000,00
	267.582,28
	84,68

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	316.000,00
	316.000,00
	267.582,28
	84,68

	 
	ODRŽAVANJE JAVNIH POVRŠINA
	112.000,00
	112.000,00
	112.000,00
	100,00

	 
	ODRŽAVANJE NERAZVRSTANIH CESTA
	204.000,00
	204.000,00
	155.582,28
	76,27

	329
	Ostali nespomenuti rashodi poslovanja
	76.200,00
	76.200,00
	59.489,00
	78,07

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	59.489,00
	82,62

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Pavao Šubić''.


Ad 2. Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba, mišljenje, traži se
Prisutni članovi Vijeća Mjesnog odbora „Pavao Šubić“ jednoglasno podržavaju prijedlog Odluke o izmjenama i dopunama Odluke o izradi izmjena i dopuna Prostornog plana Grada Zagreba.

Vijeće Mjesnog odbora jednoglasno donosi sljedeći

Z A K L J U Č A K

                  o Nacrtu prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba



1. Vijeće Mjesnog odbora „Pavao Šubić“ daje pozitivno mišljenje o Nacrtu prijedloga Odluke o izmjenama i dopunama Prostornog plana Grada Zagreba. 

2. Ovaj se zaključak dostavlja Vijeću Gradske četvrti Donji grad.


Ad 3. Nacrt prijedloga Odluke o izradi Urbanističkog plana uređenja Sportsko-rekreacijskog centra Brezovica, mišljenje, traži se
Članovi vijeća jednoglasno su suzdržani vezano uz izjašnjavanje o Nacrtu prijedloga Odluke o izradu Urbanističkog plana uređenja Sportsko-rekreacijskog centra Brezovica jer im navedena problematika nije poznata i ne smatraju da bi njihovo mišljenje moglo biti ključno za rješavanje navedenog predmeta.

Vijeće Mjesnog odbora jednoglasno donosi sljedeći

Z A K L J U Č A K

                  o Nacrtu prijedloga Odluke o izradi Urbanističkog plana uređenja Sportsko -
                                                     rekreacijskog centra Brezovica


1. Vijeće Mjesnog odbora „Pavao Šubić“ je suzdržano od davanja mišljenja o Nacrtu prijedloga Odluke o izradi Urbanističkog plana uređenja Sportsko – rekreacijskog centra Brezovica. 

2. Ovaj se zaključak dostavlja Vijeću Gradske četvrti Donji grad.


Ad 4. Nacrt prijedloga Odluke o izradi Urbanističkog plana uređenja Desprim, mišljenje, traži se
Članovi Vijeća Mjesnog odbora jednoglasno su suzdržani vezano uz davanje mišljenja na Odluku o izradi Urbanističkog palana uređenja Desprim jer se ne smatraju kompetentnima raspravljati o temi koja im nije poznata kao što je područje na istoku Zagreba.

Vijeće Mjesnog odbora jednoglasno donosi sljedeći

Z A K L J U Č A K

                  o Nacrtu prijedloga Odluke o izradi Urbanističkog plana uređenja Desprim


1. Vijeće Mjesnog odbora „Pavao Šubić“ je suzdržano od davanja mišljenja o Nacrtu prijedloga Odluke o izradi Urbanističkog plana Desprim. 

2. Ovaj se zaključak dostavlja Vijeću Gradske četvrti Donji grad.


Ad 5. Prijedlog lokacija na području Mjesnog odbora „Pavao Šubić“ za sadnju stabala u sklopu projekta sadnje stabala na području Grada Zagreba, donošenje zaključka
U razmatranju prijedloga za sadnju stabala na području Mjesnog odbora „Pavao Šubić“ članovi Vijeća Mjesnog odbora pohvaljuju buduću sadnju stabala uz južni rub Martićeve ulice kod parkirališta na uglu s Derenčinovom te predlažu da se stabla na području Mjesnog odbora „Pavao Šubić“ posade na sjevernoj strani Zvonimirove ulice kako bi se smanjila izloženost pročelja zgrada sunčevom zračenju i smanjila buka od prometa.
Članovi Vijeća Mjesnog odbora „Pavao Šubić“ predlažu da se na području Mjesnog odbora posade stabla na sjevernoj strani ulice Kralja Zvonimira.

Ad 6. Izvještaj o uklanjanju pokidanih grana i stabala i saniranju materijalne štete na području Mjesnog odbora „Pavao Šubić“ nakon nedavnih oluja te dogovor o tome kako se pripremiti za moguće nove vremenske nepogode
Predsjednik Vijeća Mjesnog odbora Neven Penzar izvijestio je prisutne članove Vijeća Mjesnog odbora o uklanjanju pokidanih grana i saniranju štete na području Mjesnog odbora „Pavao Šubić“ nakon oluja u srpnju u čemu je djelomično i sam sudjelovao. 
Članica Vijeća Nikolina Hrust predložila je da se ubuduće veća pozornost posveti uklanjanju stabala invanzivnog pajasena čime bi se smanjila mogućnost oštećenja zgrada i imovine oko navedenih stabala, a ujedno očistilo područje u kojemu se ukorijenila navedena vrsta drveća.

Ad 7. Pitanja i prijedlozi
Nikolina Hrust, potpredsjednica Vijeća Mjesnog odbora izvjestila je o dobivenim porukama građana upućenima na e-adresu Mjesnog odbora u kojima građani M. T. i M. G. traže angažman članova Vijeća oko uklanjanja slomljenog stabla na granici dvorišta zgrada između Zvonimirove, Barčićeve, Biankinijeve i Derenčinove ulice. 
Građanka S. P. traži usporavanje prometa i postavljanje jače javne rasvjete u Derenčinovoj ulici južno od Martićeve.
Udruga Rotaract klub Zagreb 1242 zatražila je ustupanje prostora Mjesnog odbora za svoje aktivnosti utorkom u večernjim satima. 
Članovima Mjesnog odbora javila se i građanka iz zgrade na adresi Grabovčeva 15 sa zahtjevom za vraćanje dvaju stupića na uglu Grabovčeve i Ulice Bartola Kašića te vraćanje znaka za parkirališno mjesto za invalide malo zapadnije od ugla navedenih ulica. S obzirom na to da nije bilo pitanja, predsjednik Vijeća je u 19.15 zaključio sjednicu.

Sjednica završila u 19.15 sati.
Zapisnik vodila Nikola Hrust.

KLASA: 024-08/23-003/1548
URBROJ: 251-13-11-1/006-23-2

Zagreb, 31. srpnja 2023.





Predsjednik Vijeća
Mjesnog odbora ''Pavao Šubić''

[bookmark: _GoBack]								    Neven Penzar, v.r.

